Pilihan raya negeri Sabah

Rencana ini merupakan senarai dan sejarah singkat pilihan raya di Sabah.

Sejarah 
Pada 16 Disember 1962 di bawah Local Government Elections Ordinance, Pilihan Raya pertama di Sabah telah diadakan untuk mengundi di sebanyak 118 ward di pihak berkuasa tempatan. Setiausaha Kolonial bagi Kerajaan Tempatan selaku Penguasa Pilihan Raya bertanggungjawab menjalankan Pilihan Raya Borneo Utara. Persempadanan ward telah dibuat dan Pegawai-pegawai Daerah telah dilantik sebagai pendaftar pemilih bagi setiap daerah berkenaan. Daftar pemilih telah disediakan dan dianggarkan sebanyak 60 peratus daripada mereka yang layak telah mendaftar . Kempen Pilihan Raya melalui radio, media cetak serta penyebaran risalah telah dilakukan oleh kerajaan bagi tujuan pendidikan rakyat. Seramai 202 calon telah bertanding bagi 118 ward. Calon-calon di 53 ward telah menang tanpa bertanding. Parti Perikatan Sabah yang terdiri daripada United Sabah National Organization (USNO), Borneo Utara National Party (BUNAP) dan United National Kadazan Orgnization (UPKO) telah mencapai kemenangan dengan 86.5 peratus undi.

Bagi Dewan Undangan Negeri Sabah yang mempunyai 32 kerusi, Pilihan Raya Umum Sabah yang pertama telah diadakan pada April 1967, iaitu empat tahun selepas mencapai kemerdekaan dan menyertai penubuhan Malaysia pada 1963. Calon-calon Parti Perikatan Sabah (USNO, SCA dan UPKO) telah bertanding, tetapi selepas Pilihan Raya itu hanya USNO dan SCA menubuhkan kerajaan Sabah. Ini merupakan kerajaan Sabah yang pertama melalui proses Pilihan Raya umum secara langsung.

Senarai pilihan raya negeri 

 Pilihan raya Borneo Utara 1962
 Pilihan raya negeri sabah 1964
 Pilihan raya negeri Sabah 1967
 Pilihan raya negeri Sabah 1971
 Pilihan raya negeri Sabah 1976
 Pilihan raya negeri Sabah 1981
 Pilihan raya negeri Sabah 1985
 Pilihan raya negeri Sabah 1986
 Pilihan raya negeri Sabah 1990
 Pilihan raya negeri Sabah 1994
 Pilihan raya negeri Sabah 1999
 Pilihan raya negeri Sabah 2004
 Pilihan raya negeri Sabah 2008
 Pilihan raya negeri Sabah 2013
 Pilihan raya negeri Sabah 2018
 Pilihan raya negeri Sabah 2020

Lihat juga 

 Yang di-Pertua Negeri Sabah
 Ketua Menteri Sabah
 Kabinet Sabah
 Kerajaan Negeri Sabah
Kawasan Pilihan Raya di Sabah
 Ahli Dewan Undangan Negeri Sabah 
 Parti Politik di Sabah
 Ahli Politik di Sabah

 
Politik di Sabah